Bambae i no moa gat man i laef long Babilon (39, 40)
50 Hemia tok we Jehova i yusum profet ya Jeremaea, blong talem long saed blong Babilon,+ yes blong tokbaot kantri blong ol man Koldia i se:2 “Yufala i tokbaot long ol nesen mo yufala i talemaot tok ya.Yufala i leftemap wan saen* mo yufala i talemaot tok ya.!Yufala i no mas haedem eni samting!Yufala i talem se: ‘Ol man oli holem Babilon finis.+Ol man oli mekem Bel i sem.+Naoia Merodak i fraet bitim mak.Ol man oli mekem ol pija blong hem oli sem.Ol aedol blong hem we oli nogud we oli nogud,* naoia oli fraet bitim mak.’3 From wan nesen long not i kam agensem hem.+Hem i mekem kantri ya i kam olsem wan samting blong fraet,I no gat wan man i stap laef long hem.Man wetem animol, tugeta i ronwe finis,Oli gowe finis.”4 Mo Jehova i talem se: “Long ol dei ya mo long taem ya, ol man Isrel mo ol man Juda bambae oli kam wanples.+ Bambae oli krae taem oli stap wokbaot i kam,+ mo bambae oli joen wanples blong lukaotem Jehova we i God blong olgeta.+5 Bambae oli askem rod we i go long Saeon, we oli stap lukluk i go long saed blong hem,+ oli se: ‘Yufala i kam, i gud yumi joen wetem Jehova long wan kontrak we i blong olwe, we bambae yumi no save fogetem samtaem.’+6 Naoia ol man blong mi oli kam wan grup blong ol sipsip we oli lus.+ Ol man blong lukaot long olgeta nomo oli mekem olgeta oli lusum rod.+ Oli lidim olgeta i go antap long ol bigfala hil, nao oli stap wokbaot olbaot long bigfala hil i go long ol narafala hil. Oli fogetem ples blong spel blong olgeta finis.7 Evri man we oli faenem olgeta oli kilim olgeta,+ mo ol enemi blong olgeta oli se: ‘Mifala i no gat fol, from we olgeta oli mekem sin agensem Jehova, mo agensem ples blong stret fasin mo hop blong ol olfala blong olgeta, Jehova.’”8 “Yufala i ronwe, yufala i kamaot long medel blong Babilon,Yufala i kamaot long kantri blong ol man Koldia,+Mo yufala i mas kam olsem ol animol we oli stap wokbaot fored, oli lidim ol narafala animol.9 From naoia bambae mi girap, mi tekem wan asembli blong ol strong nesen long not+Oli kam agensem Babilon.Bambae oli kam agensem hem, we oli laenap rere blong faet,Nao bambae oli holem hem long ples ya.Ol ara blong olgeta oli olsem blong wan strong man blong faetOli mekem se ol papa mo mama oli lusum ol pikinini blong olgeta,+Oli mekem evri samting we oli go from, oli no kambak nating nomo.10 Koldia bambae i kam wan samting we ol man oli winim long faet.+Olgeta we oli stap tekemaot ol samting long hem, bambae oli harem gud fulwan,”+ hemia nao tok blong Jehova.11 “Hemia from we yufala i stap harem gud+ mo yufala i stap gladTaem yufala i stap tekemaot olting blong mi.+Mo from yufala i stap jamjam olbaot olsem wan yang woman buluk long gras,Mo yufala i stap singaot olsem ol man hos.12 Ol man oli mekem mama blong yufala i sem.+Woman we i bonem yufala, i no glad.!Yu luk! Hem i daon moa long ol narafala nesen,Hem i wan draeples we i no gat wota nating mo i wan ples we i drae.+13 Bambae i no gat man i stap long hem, from we Jehova i no glad long hem,+Bambae hem i stap nating nomo.+Eni man we i kam pas klosap long Babilon, bambae i stap lukluk we i fraet tumasMo i stap wesil long hem, from olgeta trabol blong hem.+14 Yufala evriwan we i stap benem bonara,*Yufala i kam agensem Babilon, we yufala i laenap rere blong faet long evri saed.Yufala i sut i go long hem, yufala i no mas livim wan ara i stap,+From hem i bin mekem sin agensem Jehova.+15 Yufala i stap long evri saed, yufala i singsingaot bigwan blong faet agensem hem.Hem i sarenda* finis.Ol pos blong hem oli foldaon finis, oli brebrekemdaon ol stonwol blong hem finis,+From hemia fasin blong Jehova blong givimbak.+Yufala i givimbak long hem.Yufala i mekem long hem stret olsem we hem i mekem.+16 Yufala i kilim i ded man we i stap saksakem sid long BabilonMo man we i stap holem huknaef long taem blong havest.+From naef blong faet ya we i nogud we i nogud, bambae olgeta wanwan oli gobak long ol man ples blong olgeta,Bambae olgeta wanwan oli ronwe i go long prapa kantri blong olgeta.+17 “Ol man Isrel oli olsem ol sipsip we oli go wanwan olbaot.+ Ol laeon oli ronem olgeta i go olbaot.+ Fastaem king blong Asiria i kakae olgeta,+ biaen King Nebukadnesa* blong Babilon i stap kakae ol bun blong olgeta.+18 Taswe, hemia samting we Jehova komanda blong ol ami, we i God blong Isrel, i talem i se: ‘Naoia bambae mi mekem sem samting long king blong Babilon mo long kantri blong hem, stret olsem we mi mekem long king blong Asiria.+19 Mo bambae mi tekem Isrel i kambak long ples blong hem we i gat gras,+ mo bambae hem i kakae ol gras long Basan+ mo long Kamel. Mo antap long ol bigfala hil long Efrem+ mo long Gilead,+ bambae hem* i kakae gogo i harem gud.’”20 Mo Jehova i talem se: “Long ol dei ya mo long taem ya,Bambae oli lukaotem ol rong blong Isrel,Be bambae oli no faenem wan nating,Mo bambae oli no faenem ol sin blong Juda,From mi bambae mi fogivim ol man we mi letem olgeta i stap.”+21 “Yu go antap agensem ples ya Merataem mo agensem ol man Pekod.+I gud yu kilim mo yu distroem olgeta evriwan,” hemia nao tok blong Jehova.“Yu mas mekem evri samting we mi talem long yu.22 I gat noes blong faet long kantri ya,Wan bigfala trabol.23 !Hama ya mol long fulwol, ol man oli katemdaon mo oli brekem finis!+!Naoia Babilon i kam olsem wan samting we i mekem ol nesen oli fraet!+24 O Babilon, mi mi putum wan trap from yu, mo i kasem yu finis,Mo yu yu no save.Oli faenem yu mo oli holem yu finis,+From we yu yu bin agensem Jehova.25 Jehova i openem stohaos blong hem finis,Mo hem i stap tekemaot ol tul blong soemaot kros blong hem.+From we Hae Masta, Jehova komanda blong ol ami, i gat wan wokLong kantri blong ol man Koldia.26 Yufala i aot long ol ples ya longwe, yufala i kam agensem hem.+Yufala i openem ol haos blong hem blong putumgud ol sid.+Yufala i hivimap hem olsem ol hip blong ol sid.Yufala i distroem hem fulwan.+I no mas gat wan man blong hem i laef i stap.27 Yufala i kilim i ded olgeta yang bul blong hem,+Yufala i letem olgeta i godaon long ples blong kilim animol.Sore tumas long olgeta, from dei blong olgeta i kam finis,Hemia taem blong olgeta blong kasem panis.28 I gat noes blong ol man we oli stap ronwe,Hemia olgeta we oli stap ronwe long kantri ya Babilon,Blong oli talemaot long Saeon we Jehova God blong yumi i stap givimbakHem i stap givimbak from tempol blong hem.+29 Yufala i singaot ol man blong sut long bonara oli kam agensem Babilon,Olgeta evriwan we oli stap benem bonara.*+Yufala i raonemgud hem. Yufala i no mas letem wan i ronwe.Yufala i givim pei long hem stret folem wok blong hem.+Yufala i mekem long hem stret olsem we hem i bin mekem.+From we hem i mekem stronghed agensem Jehova,Yes, agensem Tabu Man Blong Isrel.+30 Taswe ol yang man blong hem, bambae oli foldaon olbaot long ol pablik ples blong hem,+Mo olgeta soldia blong hem bambae oli lus evriwan* long dei ya,” hemia nao tok blong Jehova.31 Mo Hae Masta, Jehova komanda blong ol ami i talem, i se: “!Man blong rebel,+ yu luk! mi mi agensem yu,+From dei blong yu i mas kam, hemia taem we bambae mi singaot yu blong jajem yu.32 Man blong rebel, bambae yu stambol mo yu foldaon,We i no gat man blong leftemap yu.+Mo mi bambae mi putum faea long ol taon blong yu,Mo bambae i bonem evri samting raonabaot long yu.”33 Hemia samting we Jehova komanda blong ol ami i talem, i se:“Ol man oli bin mekem i strong long ol man Isrel mo Juda,Mo olgeta we oli tekem olgeta i go long kalabus, oli holemtaet olgeta i stap.+Oli no wantem letem olgeta i go.+34 Be Man blong pembak olgeta hem i strong.+Nem blong hem Jehova komanda blong ol ami.+Bambae hem i mas difendem kes blong olgeta long kot,+Blong mekem se kantri ya i spel+Mo blong mekem tingting blong ol man Babilon i trabol bitim mak.”+35 Mo Jehova i talem se: “Wan naef blong faet i kam agensem ol man Koldia,Yes, agensem ol man Babilon mo agensem ol prins blong hem mo agensem ol waes man blong hem.+36 Wan naef blong faet i kam agensem ol man we toktok blong olgeta i nating nomo,* mo bambae oli mekem fasin we i krangke.Wan naef blong faet i kam agensem ol strong man blong faet blong hem, mo bambae oli fraet bitim mak.+37 Wan naef blong faet i kam agensem ol hos blong olgeta mo ol wo jariot blong olgeta,Mo agensem ol defdefren kaen man we oli stap long medel blong olgeta,Mo bambae oli kam olsem ol woman.+Wan naef blong faet i kam agensem ol gudfala samting blong hem, mo ol man bambae oli stilim olgeta.+38 Wan bigfala trabol i kasem ol wota blong hem, mo bambae oli kam drae.+From we hem i wan kantri blong ol aedol,+Mo from we oli luk ol vison we i mekem oli fraet, oli gohed nomo blong mekem ol fasin we i krangke.39 From samting ya, bambae ol animol blong draeples oli laef wetem ol animol we oli stap singaot bigwan,Mo ol ostrij bambae oli go laef long ples ya.+Bambae i no moa gat man i laef long hem bakegen,Mo long olgeta jeneresen we i kam, bambae hem i no moa wan ples blong man i laef long hem.”+40 Mo Jehova i talem se: “Olsem we God i spolem gud Sodom mo Gomora+ mo ol taon raonabaot long tufala,+ long sem fasin, bambae i no moa gat man i laef long ples ya, mo bambae i no gat man i go stap long ples ya.+41 !Yu luk! Wan grup blong man i aot long not i stap kam,Yes, wan strong nesen mo ol bigfala king,+ bambae oli kamaotLong ol ples long wol we oli stap longwe, oli kam.+42 Oli karem bonara mo spia ya javlin.+Oli raf tumas mo bambae oli no gat sore nating.+Taem oli raed long ol hos blong olgeta,Noes blong olgeta i olsem noes blong solwota we i stap brok.+Oli olsem wan man nomo, oli laenap rere blong faet agensem yu, O dota blong Babilon.+43 King blong Babilon i harem ripot blong olgeta finis,+Mo ol han blong hem oli slak.+Hem i safa bitim mak,Hem i harem nogud tumas olsem wan woman we i stap bonem pikinini.44 “!Yu luk! Wan man bambae i aot long ol tik bus ya long saed blong Jodan Reva, olsem wan laeon, i kam antap agensem sefples blong ol sipsip. Be kwiktaem nomo, bambae mi mekem olgeta oli ronwe, i aot long hem. Mo bambae mi putumap man we mi bin jusumaot, i lukaot long hem.+ ?From hu i olsem mi mo hu i save jalensem mi? ?I gat wan man blong lukaot long sipsip we i save stanap fored long mi?+45 Taswe, yufala ol man, yufala i lesin long desisen* we Jehova i mekem finis agensem Babilon+ mo samting we hem i tingting blong mekem agensem kantri blong ol man Koldia.Bambae oli mas pulumaot ol smol sipsip long ol sipsip ya.Bambae hem i mekem ples blong olgeta i stap nating nomo from samting we oli bin mekem.+46 Bigfala noes we i kamaot taem oli holem Babilon, bambae i mekem wol i seksek,Mo bambae oli harem ol man long olgeta nesen oli stap singaot bigwan.”+
tpi_Latn tpi_Latn